AN COIMISIÚN EORPACH An Bhruiséil,14.10.2022 COM(2022) 665 final 2022/0337(BUD) Togra le haghaidh CINNEADH Ó PHARLAIMINT NA hEORPA AGUS ÓN gCOMHAIRLE maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Ghearmáin, don Bheilg, don Ísiltír, don Ostair, do Lucsamburg, don Spáinn agus don Ghréig mar thoradh ar thubaistí nádúrtha a tharla sna tíortha sin le linn 2021



MEABHRÁN MÍNIÚCHÁIN 1.Comhthéacs an togra Cumhdaítear leis an gcinneadh seo slógadh Chiste Dlúthpháirtíochta an Aontais Eorpaigh (dá ngairtear ‘CDAE’ anseo feasta) i gcomhréir le Rialachán (CE) Uimh. 2012/2002 ón gComhairle (dá ngairtear ‘an Rialachán’ anseo feasta) le haghaidh EUR 718 482 761 chun cúnamh a thabhairt don Ghearmáin, don Bheilg, don Ísiltír, don Ostair, do Lucsamburg, don Spáinn agus don Ghréig de thoradh tubaistí nádúrtha a tharla sna tíortha sin le linn 2021. Tá ag gabháil leis an slógadh sin DEC Uimh. 20/2022 lena moltar EUR 668 482 761 a aistriú ón gCúlchiste um Dhlúthpháirtíocht agus Cabhair Éigeandála (dá ngairtear ‘SEAR’ anseo feasta) chuig líne bhuiséid oibríochtúil CDAE, ina ghealltanais agus ina íocaíochtaí araon. I dteannta na leithreasuithe a aistríodh ó líne chúlchiste SEAR, maoineofar an slógadh seo trí úsáid a bhaint as EUR 50 000 000 ina leithreasuithe faoi chomhair gealltanas agus faoi chomhair íocaíochtaí atá inscríofa cheana i mBuiséad Ginearálta 2022 i gcomhréir le hAirteagal 4a (4) de Rialachán CDAE chun airleacain a chumhdach. Déanfar na hairleacain a íocadh cheana leis an Spáinn agus leis an nGréig, arbh fhiú EUR 6 288 171 ina n‑iomláine iad, a asbhaint sula n‑íocfar an t‑iarmhéid. 2.Faisnéis agus coinníollacha 2.1An Ghearmáin – mórthubaiste: tuilte Idir an 12 agus an 15 Iúil 2021, chuaigh córas lagbhrú mall ar a dtugtar ‘Bernd’ thar chodanna d’Iardheisceart na Gearmáine, rud a d’fhág go raibh teagmhais bháistí throma fhada ann, le frasaíocht níos mó ná 150 mm go háitiúil i gcaitheamh 24 uair an chloig i réigiúin na Réine Thuaidh‑Viostfáile agus na Réine-Palaitíneacha sa Ghearmáin. Mar thoradh ar an mbáisteach eisceachtúil, bhí tuile fhorleathan i roinnt aibhneacha beaga agus meánmhéide, agus mar gheall air sin, tharla tulcaí agus sruthanna láibe a raibh iarmhairtí tubaisteacha ag baint leo. Sa Ghearmáin, bhuail na tuilte na deicheanna bailte agus sráidbhailte agus rinneadh scrios ollmhór ar bhonneagar poiblí agus príobháideach agus rinneadh damáiste do ghnólachtaí. Ina theannta sin, cailleadh 196 dhuine. Ina dhiaidh sin, rinne an Ghearmáin iarratas ar chúnamh airgeadais ó CDAE. (1)An 1 Deireadh Fómhair 2021, chuir an Ghearmáin iarratas isteach ar ranníocaíocht airgeadais ó CDAE chun oibríochtaí éigeandála agus téarnaimh a mhaoiniú tar éis na dtuilte i mí Iúil 2021. (2)Rinne an Ghearmáin iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 13 Iúil 2021. Tá an fhaisnéis go léir atá ag teastáil faoi Airteagal 4 den Rialachán san iarratas. (3)Is de bhunús nádúrtha an tubaiste, agus dá bhrí sin tagann sí faoi raon feidhme CDAE. (4)Is é EUR 29,21 billiún meastachán údaráis na Gearmáine ar chostas an damáiste dhírigh iomláin a tháinig den tubaiste. 0,82 % d’Ollioncam Náisiúnta na Gearmáine (OIN) atá sa mhéid sin, agus sáraíonn sé tairseach na ‘mórthubaistí’ de EUR 3 656,983 milliún (EUR 3 bhilliún i bpraghsanna 2011). Dá bhrí sin, cáilíonn an tubaiste mar ‘mhórthubaiste nádúrtha’ de réir Airteagal 2(2) den Rialachán. (5)Is é costas an damáiste dhírigh iomláin a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála agus téarnaimh fíor-riachtanacha mar a shainítear in Airteagal 3 den Rialachán. (6)Níor iarr an Ghearmáin go n‑íocfaí airleacan de bhun Airteagal 4a den Rialachán. (7)Ón 12 Iúil 2021, bhuail báisteach throm ar scála nach bhfacthas cheana codanna móra de dheisceart na Réine Thuaidh‑Viostfáile. Bhí 60 uair an chloig báistí i roinnt ceantar. Mar thoradh air sin, ar dtús chonacthas sruthchúrsaí beaga agus tulcaí go háitiúil. Le frasaíocht leanúnach, chuaigh aibhneacha meánmhéide agus móra amhail an Ahr, an Emscher, an Erft, an Kyll, an Lippe, an Prüm, an Ruhr, an Rur, an Sieg agus an Wupper thar a mbruacha freisin. Mar thoradh air sin, tharla tuilte forleathana ó na ceantair in Eifel (Rheinland‑Pfalz), trí Rheinland agus ó Ruhrgebiet go Südwestfalen (Nordrhein‑Westfalen). Nuair a d’imigh an córas lagbhrú ó Nordrhein‑Westfalen agus ó Rheinland‑Pfalz, buaileadh Osterzgebirge, Lausitz agus Berchtesgadener Land freisin. Thit báisteach throm ansin freisin agus bhí tuilte réigiúnacha ann dá thoradh sin. Mar gheall ar na tuilte, dúnadh roinnt bóithre, cuireadh isteach ar an soláthar fuinnimh, ar iompar poiblí agus ar iompar iarnróid, agus cuireadh isteach ar earnáil na teileachumarsáide. Dúnadh formhór na scoileanna sna ceantair a buaileadh. Rinneadh damáiste tromchúiseach do chórais chladáin. Cuireadh isteach go sealadach ar sholáthar fuinnimh agus ar sholáthar uisce óil sna limistéir a buaileadh. Scrios stoirmeacha agus tuilte bonneagar poiblí, foirgnimh phoiblí agus gnólachtaí agus rinne siad damáiste dóibh. Ba iad na bearta éigeandála a rinne na húdaráis rabhadh a thabhairt don phobal agus an pobal a aslonnú, daoine a tharrtháil agus daoine ar iarraidh a chuardach. Sna chéad laethanta de thuilte, cuireadh uisce óil, bia, ábhair shláinteachais, éadaí agus tomhaltáin ar fáil don phobal freisin. (8)Ba é EUR 4,89 billiún meastachán na Gearmáine ar chostas na n‑oibríochtaí is incháilithe faoi Airteagal 3(2) den Rialachán agus chuir sí i láthair é agus é arna mhiondealú de réir chineál na n‑oibríochtaí. Baineann an sciar is mó de chostas na n‑oibríochtaí éigeandála (os cionn EUR 3,9 billiún) le bonneagar agus gléasraí a chur ag oibriú arís, go háirithe i réimsí an iompair agus na teileachumarsáide. Baineann an dara sciar is mó den chostas le limistéir ar bhuail an tubaiste iad a ghlanadh, ar méid EUR 764,9 milliún é sin. (9)Rinneadh Treoir 2007/60/CE a thrasuí go hiomlán sa Ghearmáin leis an Acht um Bainistiú Uisce. Déantar monatóireacht ar chur chun feidhme an Achta ar leibhéal Länder. (10)Ar an dáta a cuireadh isteach an t‑iarratas, ní raibh an Ghearmáin faoi réir imeachtaí um shárú maidir le reachtaíocht an Aontais a bhaineann le cineál na tubaiste. (11)Níor luaigh údaráis na Gearmáine aon chumhdach árachais le haghaidh an chostais incháilithe.

2.2An Bheilg – mórthubaiste: tuilte Idir an 12 agus an 15 Iúil 2021, chuaigh córas lagbhrú mall ar a dtugtar ‘Bernd’ thar an mBeilg agus thit báisteach throm ar fud na Beilge, agus mar thoradh air sin bhí tulcaí, tuilte aibhneacha agus tuilte screamhuisce ann, mar aon le sruthanna láibe agus sruthanna smionagair. Ina dhiaidh sin, bhí níos mó tulcaí agus sruthanna láibe ann an 24 agus an 25 Iúil 2021. Cailleadh 42 dhuine mar gheall ar na tuilte troma. Scriosadh bonneagar poiblí agus bonneagar príobháideach go mór sa tubaiste agus rinneadh damáiste do ghnólachtaí, agus do na céadta míle teaghlach freisin. Ina dhiaidh sin, rinne an Bheilg iarratas ar chúnamh airgeadais ó CDAE. (1)An 1 Deireadh Fómhair 2021, chuir an Bheilg iarratas isteach ar ranníocaíocht airgeadais ó CDAE chun oibríochtaí éigeandála agus téarnaimh a mhaoiniú tar éis na dtuilte i mí Iúil 2021. An 7 Aibreán 2022, chuir an Bheilg faisnéis bhreise isteach maidir leis na tuilte an 24-25 Iúil 2021, arna iarraidh sin don Choimisiún, chun a n‑iarratas a chomhlánú. (2)Rinne an Bheilg iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 13 Iúil 2021. Tá an fhaisnéis go léir atá ag teastáil faoi Airteagal 4 den Rialachán san iarratas. (3)Is de bhunús nádúrtha an tubaiste, agus dá bhrí sin tagann sí faoi raon feidhme CDAE. (4)Is é EUR 5,56 billiún meastachán údaráis na Beilge ar chostas an damáiste dhírigh iomláin a tháinig den tubaiste. 1,15 % d’Ollioncam Náisiúnta na Beilge (OIN) atá sa mhéid sin, agus sáraíonn sé tairseach na ‘mórthubaistí’ de EUR 2 892,814 milliún; dá bhrí sin, cáilíonn an tubaiste mar ‘mhórthubaiste nádúrtha’ de réir Airteagal 2(2) den Rialachán. (5)Is é costas iomlán an damáiste dhírigh a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála agus téarnaimh fíor-riachtanacha mar a shainítear in Airteagal 3 den Rialachán. (6)Níor iarr an Bheilg go n‑íocfaí airleacan de bhun Airteagal 4a den Rialachán. (7)Idir an 12 agus an 15 Iúil 2021, thit báisteach throm ar fud na Beilge agus taifeadadh an leibhéal báistí is mó riamh in oirthear na tíre, le 271,5 milliméadar báistí i gcaitheamh 48 n‑uair an chloig in Jalhay agus 217 milliméadar i gcaitheamh 48 n‑uair an chloig in Spa. Thit idir 150 mm agus 200 mm i gcaitheamh tréimhse 48 n‑uair an chloig i gcodanna móra de chúige Lucsamburg sa Bheilg. An 14 Iúil, cuireadh na pleananna cúigeacha éigeandála agus idirghabhála i ngníomh i gcúigí Liège, Namur agus Lucsamburg. Go príomha, buaileadh na ceantair atá suite ar bhruacha abhainn an Meuse agus a craobh‑aibhneacha go trom, agus chuaigh roinnt aibhneacha (an Lesse, an Vesder, an Berwijn, an Ourthe) thar a mbruacha agus tharla tuilte sna ceantair máguaird. Tráthnóna an 24 Iúil 2021, tharla níos mó tuilte agus sruthanna láibe mar gheall ar stoirmeacha móra toirní, go príomha i gcúigí Namur agus Brabant Wallon. An uair seo, buaileadh bailte Namur, Dinant agus Walhain go mór. Luaitear san iarratas go raibh na bardais go léir lena mbaineann buailte cheana ag na tuilte ón 13 go dtí an 17 Iúil, agus ba mheasa a bhí na himeachtaí an 24-25 Iúil dá thoradh sin. I gcleachtas agus ar an talamh, ní féidir idirdhealú a dhéanamh idir an damáiste a tharla de bharr na chéad toinne tuilte agus an damáiste a tharla de bharr an dara tonn tuilte, i bhfianaise mhéid an damáiste agus na tréimhse giorra ama idir an dá theagmhas tuilte. (8)As 262 bhardas atá sa Vallúin, bhí 209 buailte ag na tuilte, rud a d’fhág go raibh 578 milliún méadar cearnach de bhóithre a ndearnadh damáiste dóibh thar fad iomlán 96,4 ciliméadar, 1342 chiliméadar de bhruacha abhann agus cladáin a ndearnadh damáiste dóibh, 220 droichead a ndearnadh damáiste dóibh agus 9 673 heicteár de thailte faoi uisce (i.e. thart ar 13 548 bpáirc pheile). Rinne na tuilte damáiste do 23 920 foirgneamh, agus rinneadh damáiste doleigheasta do 357 díobh. Áirítear orthu sin 58 bhfoirgneamh rialtais, 185 áis spóirt, 53 ionad campála agus 21 óstán. Cuireadh isteach ar bheagnach 2 700 gnólacht, agus rinneadh damáiste doleigheasta do 76 díobh. (9)Ba é EUR 1,88 billiún meastachán na Beilge ar chostas na n‑oibríochtaí is incháilithe faoi Airteagal 3(2) den Rialachán agus chuir sí i láthair é agus é arna mhiondealú de réir chineál na n‑oibríochtaí. Baineann an sciar is mó de chostas na n‑oibríochtaí éigeandála (os cionn EUR 835,12 milliún) le bonneagar agus gléasra a chur ag oibriú arís, go háirithe i réimsí an iompair agus an oideachais. Baineann an dara sciar is mó den chostas le cóiríocht shealadach a áirithiú, ar méid EUR 390,82 milliún é sin. (10)Níl aon chur chuige náisiúnta ann maidir le cur chun feidhme Threoir 2007/60/CE sa Bheilg. Tá creat réigiúnach ag an mBeilg maidir le cur chun feidhme na Treorach maidir le Riosca Tuilte i bhFlóndras (foraithne ó Fhlóndras maidir le beartas comhtháthaithe uisce) agus sa Vallúin (foraithne ón Vallúin maidir le hUisce, Airt. 53). Déanann an dá réigiún Airteagal 13.1(b) (mapáil agus bunú pleananna bainistíochta riosca i gcás tuilte) a chur i bhfeidhm ar leithligh. Tá pleananna bainistíochta riosca i gcás tuilte (2015) ar fáil do réigiúin na Vallúine agus na Réine. (11)Ar an dáta a cuireadh isteach an t‑iarratas, ní raibh an Bheilg faoi réir imeachtaí um shárú maidir le reachtaíocht an Aontais a bhaineann le cineál na tubaiste. (12)Níor luaigh údaráis na Beilge aon chumhdach árachais le haghaidh an chostais incháilithe. 2.3An Ísiltír -tubaiste i dtír chomharsanachta: tuilte Idir an 12 agus an 15 Iúil 2021, chuaigh córas lagbhrú mall ar a dtugtar ‘Bernd’ thar an Ísiltír, agus thit báisteach throm, rud a d’fhág go raibh tulcaí agus rith ar an dromchla ann. Mar thoradh air sin, rinneadh damáiste mór do mhaoin cónaitheoirí, gnólachtaí, feirmeoirí agus fondúireachtaí, rinneadh damáiste do bhonneagar poiblí agus príobháideach, dúnadh bóithre agus stopadh trácht iarnróid. Ina dhiaidh sin, rinne an Ísiltír iarratas ar chúnamh airgeadais ó CDAE. (1)An 1 Deireadh Fómhair 2021, chuir an Ísiltír iarratas isteach ar ranníocaíocht airgeadais ó CDAE chun oibríochtaí éigeandála agus téarnaimh a mhaoiniú tar éis na dtuilte i mí Iúil 2021. (2)Rinne an Ísiltír iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 13 Iúil 2021. Tá an fhaisnéis go léir atá ag teastáil faoi Airteagal 4 den Rialachán san iarratas.

(3)Is de bhunús nádúrtha an tubaiste, agus dá bhrí sin tagann sí faoi raon feidhme CDAE. (4)Chuir údaráis na hÍsiltíre an t‑iarratas isteach faoin gcritéar tubaiste ‘i dtír chomharsanachta’ mar a leagtar síos in Airteagal 2(4) den Rialachán, ina sonraítear go bhféadfar cúnamh ó CDAE a shlógadh freisin le haghaidh aon tubaiste nádúrtha i Stát incháilithe ar mórthubaiste nádúrtha é freisin i Stát incháilithe comharsanachta. Is é EUR 500 milliún meastachán na hÍsiltíre ar chostas an damáiste dhírigh iomláin a tháinig den tubaiste. 0,06 % d’Ollioncam Náisiúnta na hÍsiltíre (OIN) atá sa mhéid sin. Ós rud é go gcáilíonn an tubaiste nádúrtha lena mbaineann mar ‘mhórthubaiste nádúrtha’ sa Bheilg agus sa Ghearmáin, tá an t‑iarratas ón Ísiltír incháilithe le haghaidh ranníocaíocht ó CDAE gan tairseach shonrach. (5)Is é costas iomlán an damáiste dhírigh a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála agus téarnaimh fíor-riachtanacha mar a shainítear in Airteagal 3 den Rialachán. (6)Níor iarr an Ísiltír go n‑íocfaí airleacan de bhun Airteagal 4a den Rialachán. (7)Ón 13 Iúil go dtí an 20 Iúil 2021, tháinig báisteach throm agus tulcaí mar gheall ar an gcóras lagbhrú. Mar thoradh ar fhrasaíocht eisceachtúil i gcodanna de dhobharcheantair den Meuse agus den Rhine sa Bheilg, sa Ghearmáin agus san Ísiltír, bhí leibhéil iomarcacha uisce agus tuilte in go leor áiteanna. Bhí frasaíocht 160 go 180 mm in dhá lá thar réigiún mór. Bhí leibhéil arda uisce in abhainn an Meuse agus a dobharcheantair mar thoradh ar an mbáisteach. Thairis sin, chuaigh sruthanna agus craobh‑aibhneacha i ndeisceart chúige Limburg thar a mbruacha freisin mar gheall ar an mbáisteach. Dá bhrí sin, níor mhór thart ar 50 000 cónaitheoir a aslonnú. Bhí na bearta éigeandála, amhail socrú málaí gainimh, á gcomhordú ag gairmithe, ach ba mhinic gurbh iad na cónaitheoirí áitiúla a rinne na bearta sin. Dúnadh roinnt príomhbhóithre agus bóithre tánaisteacha agus bhí an trácht iarnróid as seirbhís go sealadach. Ba iad bolcáin ghainimh (creimeadh gainimh faoi bhun an chlaífoirt), uisce a chuaigh thar chlaífoirt in Aasterberg agus damáiste do chora ag Bosscheveld, gar do Maastricht, na heachtraí ba mhó. Sáraíodh dhá chosaint tuilte áitiúla - claífort éigeandála ag Horn agus claífort gar do Roermond. (8)Ba é EUR 30 milliún meastachán na hÍsiltíre ar chostas na n‑oibríochtaí is incháilithe faoi Airteagal 3(2) den Rialachán agus chuir sí i láthair é agus é arna mhiondealú de réir chineál na n‑oibríochtaí. Baineann an sciar is mó de chostas na n‑oibríochtaí éigeandála (os cionn EUR 25 mhilliún) le bonneagar agus gléasra a chur ag oibriú arís. (9)Rinneadh Treoir 2007/60/CE a thrasuí san Ísiltír. Go ginearálta, tá bainistíocht riosca i gcás tuilte, lena n‑áirítear cosc tuilte agus maolú agus cosaint orthu, thar a bheith dian san Ísiltír. (10)Ar an dáta a cuireadh isteach an t‑iarratas, ní raibh an Ísiltír faoi réir imeachtaí um shárú maidir le reachtaíocht an Aontais a bhaineann le cineál na tubaiste. (11)Níor luaigh údaráis na hÍsiltíre aon chumhdach árachais le haghaidh an chostais incháilithe. 2.4An Ostair -tubaiste i dtír chomharsanachta: tuilte Idir an 16 agus an 19 Iúil 2021, mar thoradh ar chóras lagbhrú mall ar a dtugtar ‘Bernd’, thit báisteach throm san Ostair agus taifeadadh an t‑uasmhéid an 17 Iúil 2021 in Salzburg agus sa Tioróil. Tharla tuilte troma agus sleamhnaithe láibe mar gheall ar theagmhais bháistí throma, rud a rinne dochar don bhonneagar poiblí agus príobháideach. Buaileadh an pobal agus an geilleagar go mór. Ina dhiaidh sin, rinne an Ostair iarratas ar chúnamh airgeadais ó CDAE. (1)An 5 Deireadh Fómhair 2021, chuir an Ostair iarratas isteach ar ranníocaíocht airgeadais ó CDAE chun oibríochtaí éigeandála agus téarnaimh a mhaoiniú tar éis na dtuilte i mí Iúil 2021. (2)Rinne an Ostair iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 16 Iúil 2021. Tá an fhaisnéis go léir atá ag teastáil faoi Airteagal 4 den Rialachán san iarratas. (3)Is de bhunús nádúrtha an tubaiste, agus dá bhrí sin tagann sí faoi raon feidhme CDAE. (4)Chuir údaráis na hOstaire an t‑iarratas isteach faoin gcritéar tubaiste ‘i dtír chomharsanachta’ mar a leagtar síos in Airteagal 2(4) den Rialachán, ina sonraítear go bhféadfar cúnamh ó CDAE a shlógadh freisin le haghaidh aon tubaiste nádúrtha i Stát incháilithe ar mórthubaiste nádúrtha é freisin i Stát incháilithe comharsanachta. Is é EUR 84,6 milliún meastachán na hOstaire ar chostas an damáiste dhírigh iomláin a tháinig den tubaiste. 0,02 % d’Ollioncam Náisiúnta na hOstaire (OIN) atá sa mhéid sin. Ós rud é go gcáilíonn an tubaiste nádúrtha lena mbaineann mar ‘mhórthubaiste nádúrtha’ sa Bheilg agus sa Ghearmáin, tá an t‑iarratas ón Ostair incháilithe le haghaidh ranníocaíocht ó CDAE gan tairseach shonrach. (5)Is é costas iomlán an damáiste dhírigh a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála agus téarnaimh fíor-riachtanacha mar a shainítear in Airteagal 3 den Rialachán. (6)Níor iarr an Ostair go n‑íocfaí airleacan de bhun Airteagal 4a den Rialachán. (7)Laistigh de 4 lá, thit idir 50 mm agus 100 mm báistí ó thuaidh ón bpríomh‑dhroim Alpach. Bhí difríochtaí móra réigiúnacha ann áfach: na méideanna frasaíochta a taifeadadh i gcodanna den Tioróil agus den Ostair Íochtarach, ní bheidís ann ach uair amháin gach 150 bliain. In Salzburg, bhí leibhéal frasaíochta áitiúil nach mbeadh ann ach uair amháin gach 75 bliana, agus na méideanna frasaíochta a bhí ann i gcodanna de Vín, ní bheidís ann ach uair amháin gach 100 bliain. Mar thoradh ar an mbáisteach throm, tharla sleamhnaithe láibe agus tuilte troma a rinne damáiste ollmhór don bhonneagar poiblí agus príobháideach i stáit chónaidhme Salzburg agus na Tioróile. Ina theannta sin, taifeadadh damáiste freisin i stáit chónaidhme na hOstaire Íochtaraí, na hOstaire Uachtaraí agus Vín, agus miondhamáiste i stát cónaidhme Styria. Is é an damáiste fisiciúil do bhonneagar an líonra (uisce agus fuíolluisce, iompar, droichid, fuinneamh, teileachumarsáid etc.) an sciar is mó den damáiste díreach a rinneadh. (8)Ba é EUR 35,83 milliún meastachán na hOstaire ar chostas na n‑oibríochtaí is incháilithe faoi Airteagal 3(2) den Rialachán agus chuir sí i láthair é agus é arna mhiondealú de réir chineál na n‑oibríochtaí. Baineann an sciar is mó de chostas na n‑oibríochtaí éigeandála (os cionn EUR 24,47 milliún) le bonneagar i réimse an iompair a chur ag oibriú arís. Baineann an dara sciar is mó den chostas le bonneagar coisctheach a dhaingniú ar méid EUR 7,99 milliún é sin.

(9)Rinneadh Treoir 2007/60/CE a thrasuí i ndlí na hOstaire le leasú 2011 ar an Acht um Dhlí Uisce. (10)Ar an dáta a cuireadh isteach an t‑iarratas, ní raibh an Ostair faoi réir imeachtaí um shárú maidir le reachtaíocht an Aontais a bhaineann le cineál na tubaiste. (11)Níor luaigh údaráis na hOstaire aon chumhdach árachais le haghaidh an chostais incháilithe. 2.5Lucsamburg -tubaiste i dtír chomharsanachta: tuilte Ón 14 Iúil 2021, thit báisteach throm i Lucsamburg freisin mar thoradh ar chóras lagbhrú mall ar a dtugtar ‘Bernd’. Tharla tulcaí mar gheall ar an leibhéal réasúnta ard taise ithreach, as a d’eascair tuilte aibhneacha ar deireadh thiar. Ina theannta sin, ba mheasa a bhí na tuilte mar gheall ar sceitheadh ard ó aibhneacha trasteorann an Nims agus an Prüm, agus ó aibhneacha trasnáisiúnta an Our agus an Sure freisin. Mar thoradh air sin, chláraigh Lucsamburg tuile nach mbeadh ann ach uair amháin gach 100 bliain ag 10 stáisiún tomhsaireachta agus taifeadadh na leibhéil uisce is airde ó cuireadh tús le taifid ag 15 stáisiún tomhsaireachta. Ina dhiaidh sin, rinne Lucsamburg iarratas ar chúnamh airgeadais ó CDAE. (1)An 6 Deireadh Fómhair 2021, chuir Lucsamburg iarratas isteach ar ranníocaíocht airgeadais ó CDAE chun oibríochtaí éigeandála agus téarnaimh a mhaoiniú tar éis na dtuilte i mí Iúil 2021. (2)Rinne Lucsamburg iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 14 Iúil 2021. Tá an fhaisnéis go léir atá ag teastáil faoi Airteagal 4 den Rialachán san iarratas. (3)Is de bhunús nádúrtha an tubaiste, agus dá bhrí sin tagann sí faoi raon feidhme CDAE. (4)Chuir údaráis Lucsamburg an t‑iarratas isteach faoin gcritéar tubaiste ‘i dtír chomharsanachta’ mar a leagtar síos in Airteagal 2(4) den Rialachán, ina sonraítear go bhféadfar cúnamh ó CDAE a shlógadh freisin le haghaidh aon tubaiste nádúrtha i Stát incháilithe ar mórthubaiste nádúrtha é freisin i Stát incháilithe comharsanachta. Is é EUR 193,3 milliún meastachán Lucsamburg ar chostas an damáiste dhírigh iomláin a tháinig den tubaiste. 0,4 % d’Ollioncam Náisiúnta Lucsamburg (OIN) atá sa mhéid sin. Ós rud é go gcáilíonn an tubaiste nádúrtha lena mbaineann mar ‘mhórthubaiste nádúrtha’ sa Bheilg agus sa Ghearmáin, tá an t‑iarratas ó Lucsamburg incháilithe le haghaidh ranníocaíocht ó CDAE gan tairseach shonrach. (5)Is é costas iomlán an damáiste dhírigh a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála agus téarnaimh fíor-riachtanacha mar a shainítear in Airteagal 3 den Rialachán. (6)Níor iarr Lucsamburg go n‑íocfaí airleacan de bhun Airteagal 4a den Rialachán. (7)Tharla tulcaí mar gheall ar an leibhéal réasúnta ard taise ithreach, as a d’eascair tuilte aibhneacha ar deireadh thiar. Rinne na póilíní agus CGDIS, an tseirbhís náisiúnta éigeandála, 1200 idirghabháil san oíche ón 14 Iúil go dtí an 15 Iúil 2021. Bhí go leor tithe faoi uisce agus níorbh fhéidir cónaí iontu a thuilleadh; níor mhór thart ar 400 duine a aslonnú agus a athlonnú. Chaill go leor teaghlach rochtain ar leictreachas, agus bhí 250 teaghlach gan leictreachas ar feadh thart ar sheachtain amháin. Ina theannta sin, níor mhór 180 bóthar a dhúnadh, agus cuireadh isteach ar go leor línte bus agus traenach ar fud na tíre. In go leor bardas, bhí tionchar ag na tuilte ar chórais uisce agus iarradh ar shaoránaigh uisce a bheiriú roimh é a úsáid. Rinne na tuilte difear do thrí ionad cóireála uisce, do roinnt stáisiún caidéalúcháin, don líonra píblínte ar fad, agus do shaoráid hidrileictreach amháin. Rinneadh damáiste do ghnólachtaí agus in earnáil na talmhaíochta freisin. (8)Ba é EUR 36,7 milliún meastachán Lucsamburg ar chostas na n‑oibríochtaí is incháilithe faoi Airteagal 3(2) den Rialachán agus chuir sí i láthair é agus é arna mhiondealú de réir chineál na n‑oibríochtaí. Baineann an sciar is mó de chostas na n‑oibríochtaí éigeandála (os cionn EUR 16,4 milliún) le bonneagar agus gléasra a chur ag oibriú arís i réimse an uisce agus an fhuíolluisce. Baineann an dara sciar is mó den chostas leis an earnáil iompair ar méid EUR 10,8 milliún é sin. (9)Rinneadh Treoir 2007/60/CE ó Pharlaimint na hEorpa agus ón gComhairle an 23 Deireadh Fómhair 2007 maidir le measúnú agus bainistíocht riosca i gcás tuilte (an ‘Treoir maidir le Tuilte’) a thrasuí i reachtaíocht Lucsamburg leis an dlí uisce modhnaithe an 19 Nollaig 2008. (10)Ar an dáta a cuireadh isteach an t‑iarratas, ní raibh Lucsamburg faoi réir imeachtaí um shárú maidir le reachtaíocht an Aontais a bhaineann le cineál na tubaiste. (11)Níor luaigh údaráis Lucsamburg aon chumhdach árachais le haghaidh an chostais incháilithe. 2.6An Spáinn - tubaiste nádúrtha réigiúnach: brúchtadh bolcánach ar oileán La Palma, na hOileáin Chanáracha An 19 Meán Fómhair 2021, bhrúcht an bolcán Cumbre Vieja ar oileán La Palma (ceann de na hOileáin Chanáracha) sa Spáinn, agus rinneadh damáiste ollmhór ar an oileán. Stíl bhrúchtach Strombolian a bhí sa bhrúchtadh, le méideanna móra laibhe ag sileadh as roinnt craos suite ar feadh scoilt bholcánach. Le linn an bhrúchta, meastar go ndearna sreafaí laibhe a chuaigh siar difear do 1 241 ha de dhromchla an oileáin, agus shroich an laibhe an fharraige ag dhá phointe ar leith, rud a chruthaigh deilteanna laibhe. Ina dhiaidh sin, rinne an Spáinn iarratas ar chúnamh airgeadais ó CDAE.

(1)An 3 Nollaig 2021, chuir an Spáinn iarratas isteach ar ranníocaíocht ó CDAE tar éis an bhrúchta bholcánaigh ar oileán La Palma an 19 Meán Fómhair 2021. An 22 Márta 2022, chuir an Spáinn nuashonrú ar an iarratas isteach le meastacháin níos cruinne ar chostas an damáiste dhírigh iomláin mar a cheadaítear le hAirteagal 4(1a) den Rialachán. (2)Rinne an Spáinn iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 19 Meán Fómhair 2021. Tá an fhaisnéis go léir atá ag teastáil faoi Airteagal 4 den Rialachán san iarratas. (3)Is de bhunús nádúrtha an brúchtadh bolcánach, agus dá bhrí sin tagann sé faoi raon feidhme CDAE. (4)San iarratas, léiríodh an tubaiste mar ‘thubaiste nádúrtha réigiúnach’ mar a leagtar síos in Airteagal 2(3) den Rialachán, is é sin aon tubaiste nádúrtha i réigiún ar leibhéal NUTS 2 de Stát incháilithe as a n‑eascraíonn damáiste díreach atá os cionn 1.5 % d’olltáirgeacht intíre (OTI) an réigiúin sin nó 1 % de OTI réigiúnach i gcás na réigiún is forimeallaí. De réir mheastachán údaráis na Spáinne, is é EUR 1 bhilliún costas an damáiste dhírigh iomláin a rinneadh. 2,19 % de OTI na nOileán Canárach atá sa mhéid sin, agus sáraíonn sé an tairseach is infheidhme maidir le ‘tubaistí réigiúnacha’, is é sin EUR 457,2 milliún i gcás na nOileán Canárach in 2021. I bhfianaise an mhéid thuas, cáilíonn an tubaiste mar ‘thubaiste réigiúnach’ agus tá an t‑iarratas ón Spáinn incháilithe do ranníocaíocht ó CDAE. (5)Is é costas iomlán an damáiste dhírigh a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála agus téarnaimh fíor-riachtanacha mar a shainítear in Airteagal 3 den Rialachán. (6)D’iarr an Spáinn go n‑íocfaí airleacan ar an ranníocaíocht a raibh súil aici léi de bhun Airteagal 4a den Rialachán. Ar bhonn an réamh‑mheasúnaithe, tháinig an Coimisiún ar an gconclúid gur comhlíonadh na coinníollacha chun airleacan a íoc ó CDAE. Dá bhrí sin, deonaíodh airleacan EUR 5 391 796 le Cinneadh Cur Chun Feidhme C(2022) 1802 ón gCoimisiún an 21 Márta 2022. Íocadh an t‑airleacan leis an Spáinn an 2 Bealtaine 2022. (7)Baineann an chuid is mó den damáiste le hearnáil na talmhaíochta, le stoc foirgneamh agus le bonneagar gréasáin. Rinne an sreabhadh laibhe difear do 984,85 heicteár san iomlán. Scriosadh 1 452 fhoirgneamh: 1 177 bhfoirgneamh cónaithe, 147 bhfoirgneamh talmhaíochta, 67 bhfoirgneamh thionsclaíocha, 33 foirgneamh fóillíochta agus fáilteachais, 13 fhoirgneamh phoiblí agus 15 fhoirgneamh eile. Rinneadh difear do líon mór plandálacha, lena n‑áirítear plandálacha bananaí, fíonghoirt, plandálacha abhacád, agus plandálacha torthaí citris, chomh maith le feirmeacha beostoic, rud a d’fhág go raibh caillteanas díreach sócmhainní ann. Is iarmhairtí uafásacha iad na hiarmhairtí ar an ngeilleagar áitiúil, a bhí buailte go mór ag an bpaindéim cheana, agus beidh an téarnamh fadálach. (8)Rinne seirbhísí an Choimisiúin mionscrúdú ar an iarratas i gcomhréir leis an Rialachán, go háirithe le hAirteagail 2, 3 agus 4 de. Leis an measúnú deimhníodh méid an limistéir a bualadh chomh maith le líon foriomlán an daonra neamhchosanta a dearbhaíodh san iarratas. Le hanailís thiomnaithe ar na héifeachtaí ar an earnáil talmhaíochta, ar bhonneagar líonra agus ar fhoirgnimh chónaithe, deimhníodh méid an damáiste agus an meastachán costais a chuir údaráis na Spáinne isteach. I bhfianaise an mhéid thuas, cáilíonn an tubaiste mar ‘thubaiste réigiúnach’ agus tá an t‑iarratas ón Spáinn incháilithe do ranníocaíocht ó CDAE. (9)Ba é EUR 354,9 milliún meastachán na Spáinne ar chostas na n‑oibríochtaí is incháilithe faoi Airteagal 3(2) den Rialachán agus chuir sí i láthair é agus é arna mhiondealú de réir chineál na n‑oibríochtaí. Baineann an sciar is mó leis na costais a bhaineann le deisiú an bhonneagair agus le cóiríocht shealadach. (10)Le Foraithne 112/2018 an 30 Iúil 2015, formheasadh an Plean Speisialta um Chosaint Shibhialta agus um Chúram Éigeandála le haghaidh riosca bolcánach i bPobal Féinrialaitheach na nOileán Canárach (PEVOLCA). Tá sé d’aidhm ag PEVOLCA freagairt chomhordaithe, sholúbtha, éifeachtach agus éifeachtúil ó na riaracháin phoiblí go léir a áirithiú chun déileáil le géarchéimeanna bolcánacha seismeacha agus leis na héigeandálaí a n‑eascrófaí astu ar chríoch na nOileán Canárach, agus chun a áirithiú go gcomhlíonfar na bearta coisctheacha dá bhforáiltear sa reachtaíocht atá i bhfeidhm. (11)Ar an dáta a cuireadh isteach an t‑iarratas, ní raibh an Spáinn faoi réir imeachtaí um shárú maidir le reachtaíocht an Aontais a bhaineann le cineál na tubaiste. (12)Dhearbhaigh údaráis na Spáinne nach bhfuil aon chumhdach árachais le haghaidh an chostais incháilithe. 2.7An Ghréig - tubaiste nádúrtha réigiúnach: crith talún sa Chréit An 27 Meán Fómhair 2021, bhuail crith talún dar méid 6 ML oileán na Créite sa Ghréig. Rinneadh go leor damáiste. Bhí eipealár an chreatha talún suite soir ó dheas ó Heraklion. Tháinig sraith sheismeach mhór i ndiaidh an phríomhchreatha talún, agus tharla an t‑iarchrith ba mhó, dar méid 5,3 ML, an 28 Meán Fómhair 2021 a rinne damáiste breise. Maraíodh duine amháin mar thoradh ar an gcrith talún, gortaíodh 36 dhuine agus rinneadh damáiste mór. Ina dhiaidh sin, rinne an Ghréig iarratas ar chúnamh airgeadais ó CDAE. (1)An 16 Nollaig 2021, chuir an Ghréig iarratas isteach ar ranníocaíocht ó Chiste Dlúthpháirtíochta an Aontais Eorpaigh (‘CDAE’ anseo feasta) chun oibríochtaí éigeandála agus téarnaimh a mhaoiniú tar éis an chreatha talún sa Chréit an 27 Meán Fómhair 2021. (2)Rinne an Ghréig iarratas ar ranníocaíocht ó CDAE laistigh den sprioc-am, is é sin 12 sheachtain tar éis an chéad damáiste a rinne an tubaiste an 27 Meán Fómhair 2021. Tá an fhaisnéis go léir atá ag teastáil faoi Airteagal 4 den Rialachán san iarratas. (3)Is de bhunús nádúrtha an crith talún, agus dá bhrí sin tagann sé faoi raon feidhme CDAE. (4)San iarratas, léiríodh an tubaiste mar ‘thubaiste nádúrtha réigiúnach’ mar a leagtar síos in Airteagal 2(3) den Rialachán, is é sin aon tubaiste nádúrtha i réigiún ar leibhéal NUTS 2 de Stát incháilithe as a n‑eascraíonn damáiste díreach atá os cionn 1.5 % d’olltáirgeacht intíre (OTI) an réigiúin sin. De réir mheastachán údaráis na Gréige, is é EUR 143,42 milliún costas an damáiste dhírigh iomláin a rinneadh. 1,53 % de OTI réigiún na Créite atá sa mhéid sin agus sáraíonn sé an tairseach is infheidhme maidir le ‘tubaistí réigiúnacha’, is é sin EUR 140,79 milliún. I bhfianaise an mhéid thuas, cáilíonn an tubaiste mar ‘thubaiste réigiúnach’ agus tá an t‑iarratas ón nGréig incháilithe do ranníocaíocht ó CDAE. (5)Is é costas an damáiste dhírigh iomláin a rinneadh an bonn le méid na ranníocaíochta airgeadais ó CDAE a ríomh. Ní féidir an ranníocaíocht airgeadais a úsáid ach le haghaidh oibríochtaí éigeandála mar a shainítear in Airteagal 3 den Rialachán.

(6)D’iarr an Ghréig go n‑íocfaí airleacan ar an ranníocaíocht a raibh súil aici léi de bhun Airteagal 4a den Rialachán. Ar bhonn an réamh‑mheasúnaithe, tháinig an Coimisiún ar an gconclúid gur comhlíonadh na coinníollacha chun airleacan a íoc ó CDAE. Dá bhrí sin, deonaíodh airleacan EUR 896 375 le Cinneadh Cur Chun Feidhme C(2022) 2599 ón gCoimisiún an 26 Aibreán 2022. Íocadh an t‑airleacan leis an nGréig an 19 Bealtaine 2022. (7)Rinne seirbhísí an Choimisiúin mionscrúdú ar an iarratas i gcomhréir leis an Rialachán, go háirithe le hAirteagail 2, 3 agus 4 de. (8)Léirítear san iarratas, mar thoradh ar an gcrith talún agus a iarchreathanna, go ndearnadh damáiste suntasach do 6658 bhfoirgneamh nó gur scriosadh go hiomlán iad fiú, agus i measc na bhfoirgneamh sin bhí 4584 theach, 227 spás ghairmiúla, 318 dteampall naofa/bhfoirgneamh phoiblí agus 1029 stóras. De réir an iarratais, meastar gurb é EUR 115,45 milliún costas iomlán an damáiste d’fhoirgnimh chónaithe agus gurb é EUR 10,1 milliún costas an damáiste do shócmhainní poiblí. Tá iarrachtaí suntasacha déanta ag údaráis na Gréige agus tá cistí poiblí curtha ar fáil acu d’oibríochtaí éigeandála agus tarrthála tar éis an chreatha talún, agus d’oibríochtaí glantacháin freisin. (9)Ba é meastachán na Gréige gurbh é EUR 12,49 milliún costas na n‑oibríochtaí éigeandála agus téarnaimh is incháilithe faoi Airteagal 3(2) den Rialachán agus chuir sí i láthair é agus scagadh déanta air de réir chineál na hoibríochta. Baineann an sciar is mó le bonneagar agus gléasraí a chur ag oibriú arís, go háirithe i réimse an uisce agus an fhuíolluisce, agus in earnáil an oideachais freisin. (10)Tugann iarratas na Gréige cur síos ar chur chun feidhme reachtaíocht an Aontais maidir le baol tubaiste a chosc agus a bhainistiú a bhaineann le cineál na tubaiste. Bunaithe ar na creathanna talún láidre a bhuail an Ghréig idir 1978 agus 1981, chuir rialtas na Gréige beartas um baol tubaiste nádúrtha a chosc agus a bhainistiú ar bun a raibh mar aidhm leis teacht aniar i bpobail áitiúla a fheabhsú trí chreat i dtaca le beartais a chur chun feidhme chun baoil aitheanta a laghdú, tionchar creathanna talún a bhainistiú agus nósanna imeachta/gníomhaíochtaí chun baoil nua a chosc. Sa Chód Gréagach Um Thógáil Fhrithsheisimeach, tá leagan nuashonraithe den Léarscáil Guaiseacha Seismeacha. (11)Ar an dáta a cuireadh isteach an t‑iarratas, ní raibh an Ghréig faoi réir imeachtaí um shárú maidir le reachtaíocht an Aontais a bhaineann le cineál na tubaiste. (12)Dhearbhaigh údaráis na Gréige nach bhfuil aon chumhdach árachais le haghaidh an chostais incháilithe. 2.8Conclúid Ar na cúiseanna a leagtar amach thuas, comhlíonann na tubaistí dá dtagraítear sna hiarratais a chuir an Ghearmáin, an Bheilg, an Ísiltír, an Ostair, Lucsamburg, an Spáinn agus an Ghréig isteach na coinníollacha a leagtar amach sa Rialachán. 3.Maoiniú ó leithdháileadh CDAE 2022 Le Rialachán (AE, EURATOM) Uimh. 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil le haghaidh na mblianta 2021-2027 (‘Rialachán CAI’ anseo feasta), agus go háirithe Airteagal 9 de, féadtar CDAE a shlógadh, i gcomhthéacs SEAR. Le pointe 10 de Chomhaontú Idirinstitiúideach an 16 Nollaig 2020 idir Parlaimint na hEorpa, an Chomhairle agus an Coimisiún maidir leis an smacht buiséadach, le comhar in ábhair bhuiséadacha agus bainistíocht fhónta airgeadais (IIA), chomh maith le hacmhainní dílse nua, lena n‑áirítear treochlár i dtreo acmhainní dílse nua a thabhairt isteach, leagtar síos na módúlachtaí le haghaidh shlógadh CDAE i gcomhthéacs SEAR. Ós rud é gurbh í an dlúthpháirtíocht, den chuid is mó, ba bhonn dlisteanachta le bunú CDAE, is dóigh leis an gCoimisiún gur cheart an chabhair a bheith ina cabhair fhorásach. Dá bhrí sin, ba cheart déine cabhrach níos airde ná an cion den damáiste atá faoi bhun na tairsí a bheith mar thoradh ar an gcion den damáiste is mó ná tairseach ‘na mórthubaiste nádúrtha’ chun CDAE a shlógadh (i.e. 0,6 % de OIN nó EUR 3 bhilliún i bpraghasanna 2011, cibé acu is lú). Ciallaíonn sé sin go ríomhtar méid na cabhrach do thír atá buailte ag tubaiste a chomhlíonann na coinníollacha le haghaidh ‘mórthubaiste nádúrtha’ trí dhá mhéid a shuimiú: 2.5 % den damáiste díreach iomlán faoin tairseach agus 6 % don chuid den damáiste díreach iomlán os cionn na tairsí. Is é 2.5 % den damáiste díreach iomlán an ráta a úsáidtear chun na méideanna cabhrach a shainiú do ‘thubaistí nádúrtha réigiúnacha’, a fhanann, de réir an tsainmhínithe, faoi bhun na tairsí náisiúnta. Ina theannta sin, de réir Airteagal 2(4) den Rialachán, féadfar cúnamh ó CDAE a shlógadh freisin le haghaidh aon tubaiste nádúrtha i Stát incháilithe ar mórthubaiste nádúrtha é freisin i Stát incháilithe comharsanachta. Agus iarratas á dhéanamh ar chúnamh CDAE bunaithe ar an gcritéar tubaiste ‘i dtír chomharsanachta’, níl aon tairseach ann don damáiste díreach iomlán a ndéantar. Is ionann an ráta a úsáidtear chun méid cabhrach a shainiú le haghaidh tubaiste faoi chritéar tubaiste ‘i dtír chomharsanachta’ agus an ráta a úsáidtear i gcás ‘tubaiste réigiúnach’, i.e. 2.5 % den damáiste díreach iomlán. Ní fhéadfaidh an ranníocaíocht a bheith níos mó ná costas iomlán measta na n‑oibríochtaí incháilithe. Leagadh amach an mhodheolaíocht chun an chabhair a ríomh i dTuarascáil Bhliantúil CDAE 2002-2003, agus ghlac an Chomhairle agus Parlaimint na hEorpa léi. Ós rud é gur thug an ríomh sin méid iomlán le haghaidh na dtíortha uile a sháraíonn na hacmhainní buiséid atá ar fáil, laghdófar na méideanna in aghaidh gach tíre ar bhonn pro rata. Dá bhrí sin, molann an Coimisiún don údarás buiséid na méideanna seo a leanas a shlógadh:



Ballstáit Cáiliú na tubaiste Damáiste díreach iomlán (EUR) Tairseach atá curtha i bhfeidhm i gcás tubaiste réigiúnach





(EUR) Tairseach i gcás mórthubaistí (EUR) 2.5 % den damáiste díreach iomlán (EUR) 6 % den damáiste díreach os cionn na tairsí (EUR) Méid an chúnaimh a d’fhéadfaí a thabhairt (EUR) méid cúnaimh pro rata atá le slógadh (EUR) Airleacain (EUR) an Ghearmáin tuilte Mór (Airt. 2(2)) 29 212 940 000 N/B 3 656 983 000 91 424 575 1 533 357 420 1 624 781 995 612 611 256 - an Bheilg tuilte Mór (Airt. 2(2)) 5 565 796 000 N/B 2 892 814 000 72 320 350 160 378 920 232 699 270 87 737 427 - an Ísiltír tuilte I dtír chomharsanachta (Airt. 2(4)) 500 000 000 N/B N/B 12 500 000 N/B 12 500 000 4 713 027 - an Ostair tuilte I dtír chomharsanachta (Airt. 2(4)) 84 608 089 N/B N/B 2 115 202 N/B 2 115 202 797 520 - Lucsamburg tuilte I dtír chomharsanachta (Airt. 2(4)) 193 300 000 N/B N/B 4 832 500 N/B 4 832 500 1 822 056 - an Spáinn bolcán La Palma Réigiúnach (Airt. 2(3)) 1 002 496 862 457 200 400 N/B 25 062 422 N/B 25 062 422 9 449 589 5 391 796 an Ghréig crith talún Réigiúnach (Airt. 2(3)) 143 420 124 140 786 700 N/B 3 585 503 N/B 3 585 503 1 351 886 896 375 IOMLÁN 1 905 576 892 718 482 761 6 288 171 I gcomhréir le hAirteagal 9(2) de Rialachán CAI, is é EUR 1 200 000 000 i bpraghsanna 2018 nó EUR 1 298 919 000 i bpraghsanna reatha uasteorainn bhliantúil fhoriomlán SEAR. Sonraítear in Airteagal 9(4) de Rialachán CAI go mbeidh 25 % de leithdháileadh bliantúil foriomlán SEAR (EUR 324 729 750 i bpraghsanna reatha le haghaidh 2022) ar fáil do chomhpháirteanna uile SEAR amhail ón 1 Deireadh Fómhair. I gcomhréir le DEC 18/2022 atá beartaithe, úsáidfear an méid sin chun críoch cabhrach daonnúla. Ina theannta sin, i gcomhréir le hAirteagal 9(4) de Rialachán CAI, is é an t‑uasmhéid is féidir le CDAE a shlógadh 50 % de leithdháileadh foriomlán SEAR tar éis an 25 % thuasluaite a asbhaint. Dá bhrí sin, is é EUR 487 094 625 an t‑uasmhéid is féidir le CDAE a shlógadh ó leithdháileadh SEAR 2022, lena n‑áirítear EUR 50 000 000 atá inscríofa cheana i mBuiséad Ginearálta 2022 i ngealltanais agus in íocaíochtaí, i gcomhréir le hAirteagal 4a (4) de Rialachán CDAE maidir le hairleacain a íoc. Ina theannta sin, is féidir le CDAE EUR 20 388 136, arb é 50 % de mhéid SEAR nár úsáideadh ó 2021, a úsáid freisin i gcomhréir le hAirteagal 9(2) de Rialachán CAI. Ar deireadh, i gcomhréir leis an Ráiteas Comhpháirteach ó Pharlaimint na hEorpa, ón gComhairle agus ón gCoimisiún maidir leis an rún acmhainní uasta a sholáthar le haghaidh tubaistí nádúrtha faoi shraith CDAE de SEAR in 2022, níor úsáideadh EUR 211 000 000 i sraith éigeandálaí seachtracha SEAR go dtí an 1 Meán Fómhair agus, dá bhrí sin, i gcomhréir le hAirteagal 9(4) de Rialachán CAI, is féidir é a úsáid chun CDAE a shlógadh.

Dá bhrí sin, is é EUR 718 482 761 an t‑uasmhéid atá ar fáil maidir leis an slógadh seo de chuid CDAE, lena gcumhdófar na riachtanais faoin gCinneadh Slógaidh seo mar a leagtar amach thuas. An méid atá ar fáil faoi CDAE: Leithdháileadh bliantúil SEAR 2022 atá curtha ar leataobh do CDAE EUR 487 094 625 -Lena n‑áirítear an méid a tugadh isteach i mbuiséad 2022 maidir le hairleacain EUR 50 000 000 50 % de leithdháileadh SEAR 2021 nár úsáideadh EUR 20 388 136 An chuid atá fágtha nár úsáideadh sa tsraith sheachtrach roimh an 1 Meán Fómhair EUR 211 000 000 IOMLÁN 718 482 761 2022/0337 (BUD) Togra le haghaidh CINNEADH Ó PHARLAIMINT NA hEORPA AGUS ÓN gCOMHAIRLE maidir le Ciste Dlúthpháirtíochta an Aontais Eorpaigh a shlógadh chun cúnamh a thabhairt don Ghearmáin, don Bheilg, don Ísiltír, don Ostair, do Lucsamburg, don Spáinn agus don Ghréig mar thoradh ar thubaistí nádúrtha a tharla sna tíortha sin le linn 2021 TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, Ag féachaint do Rialachán (CE) Uimh. 2012/2002 ón gComhairle an 11 Samhain 2002 lena mbunaítear Ciste Dlúthpháirtíochta an Aontais Eorpaigh agus go háirithe Airteagal 4(3) de, Ag féachaint do Chomhaontú Idirinstitiúideach an 16 Nollaig 2020 idir Parlaimint na hEorpa, an Chomhairle agus an Coimisiún maidir leis an smacht buiséadach, le comhar in ábhair bhuiséadacha agus le bainistíocht fhónta airgeadais (IIA) agus maidir le hacmhainní dílse nua, lena n‑áirítear treochlár i dtreo acmhainní dílse nua a thabhairt isteach, agus go háirithe pointe 10 de, Ag féachaint don togra ón gCoimisiún Eorpach, De bharr an mhéid seo a leanas: (1)Is é is aidhm do Chiste Dlúthpháirtíochta an Aontais Eorpaigh (‘an Ciste’) a chur ar a chumas don Aontas freagairt ar bhealach tapa éifeachtúil solúbtha do staideanna éigeandála chun dlúthpháirtíocht a léiriú le pobail réigiún a mbuaileann tubaistí nádúrtha móra nó réigiúnacha iad nó mór-éigeandáil sláinte poiblí. (2)Ní fhéadfaidh níos mó ná na huasteorainneacha dá dtagraítear in Airteagal 9 de Rialachán (AE, Euratom) Uimh. 2020/2093 ón gComhairle a bheith sa Chiste. (3)An 1 Deireadh Fómhair 2021, chuir an Ghearmáin iarratas isteach chun an Ciste a shlógadh, tar éis na dtuilte i mí Iúil 2021. (4)An 1 Deireadh Fómhair 2021, chuir an Bheilg iarratas isteach chun an Ciste a shlógadh, tar éis na dtuilte i mí Iúil 2021. (5)An 1 Deireadh Fómhair 2021, chuir an Ísiltír iarratas isteach chun an Ciste a shlógadh, tar éis na dtuilte i mí Iúil 2021. (6)An 5 Deireadh Fómhair 2021, chuir an Ostair iarratas isteach chun an Ciste a shlógadh, tar éis na dtuilte i mí Iúil 2021 (7)An 6 Deireadh Fómhair 2021, chuir Lucsamburg iarratas isteach chun an Ciste a shlógadh, tar éis na dtuilte i mí Iúil 2021. (8)An 3 Nollaig 2021, chuir an Spáinn iarratas isteach chun an Ciste a shlógadh, tar éis bhrúchtadh bolcánach ar oileán La Palma an 19 Meán Fómhair 2021. An 22 Márta 2022, chuir an Spáinn nuashonrú ar an iarratas isteach.